Tony Sheridan hadde sin egen backinggruppe, «The Jets» en stund, men i 1961 var dette samarbeidet mer eller mindre over. Da han trengte et backingband, hadde han jobbet med the Beatles en stund, og via enten Bert Kaempfert eller en venn av ham ble de valgt ut som naturlig backingband. Kaempfert var lite begeistret for rå rock, og ville heller at de spilte inn rockelåter som allerede var kjent for tyske skolebarn. Dermed ble rockeversjoner av My Bonnie Lies over the Ocean og When the Saints Go Marching In valgt.